fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi fi fi fi fi fi lt fi fi fi fi fi fi fi fi fi fi fi fi en ru fi fi fi fi fi pt fi fi fi vo fi fi fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi nb fi fi fi fi fi fi fi fi fi fi fi fi en fi en fi fi fi fi fi
Järjestelmäsuunnittelu | Beyond 2030 | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Monimutkaisten ratkaisujen suunnittelu ja muotoilu on suunnittelutaidoista, työprosesseista, datasta, tiedosta ja monista muista asioista koostuva haastava palapeli. Vaativan suunnittelun osaaminen ja kokonaistietämyksemme järjestelmien suunnittelusta ovat valtava voimavara asiakkaillemme.
Yksityiskohtaisten haasteiden ratkaiseminen ja kokonaisprosessien parantaminen
Muotoilu- ja suunnitteluprosessin monimutkaisuuden hallinta
Käyttö esimerkiksi ydinenergiasektorilla sekä rakennetun ympäristön ja mekaanisen teollisuuden aloilla
Muotoilu ja suunnittelu ovat mukana meidän kaikkien arkielämässä. Ne näkyvät niin matkapuhelinta käytettäessä kuin autolla ajettaessakin. Tällaisten jokapäiväisten tuotteiden taustalla on paljon muotoilu- ja suunnittelutyötä. Muotoilua ja suunnittelua tarvitaan myös tuotteiden valmistamisessa käytettävien tehtaiden ja tuotantolaitosten rakentamiseksi. Muotoilu ja suunnittelu ovat nykyaikaisten hyödykkeidemme ja myös tärkeän infrastruktuurimme merkittäviä toimeenpanevia voimia. Kyky suunnitella monimutkaisia järjestelmiä ja tuotteita on taloudellisen hyvinvoinnin ja vaurauden peruspilareita.
51 prosenttia Suomen viennistä tapahtuu teknologiasektorilla.
Jopa 70 prosenttia Suomessa tehtävästä tuotekehityksestä tapahtuu teknologiasektorilla.
Teknologia-ala työllistää Suomessa lähes 315 000 ihmistä.
Suomi tekoälyavusteisen suunnittelun ja muotoilun johtavaksi maaksi Euroopassa vuoteen 2025 mennessä.
Järjestelmäsuunnittelu on muotoilu- ja suunnitteluprosessin monimutkaisuuden hallintaan tarkoitettu ala. Monimutkaisuus voi tarkoittaa ratkaisuun liittyviä teknisiä tai fyysisiä ilmiöitä tai prosessia toteuttavia ihmisiä ja organisaatioita. Monimutkaisuuden voi aiheuttaa asiaan liittyvän datan ja tiedon määrä ja muoto tai aikataulu. Monimutkaisuus onkin usein näiden ja muiden tekijöiden yhdistelmä, joka tekee prosessista mutkikkaan ja vaikeasti hallittavan.
VTT:llä on kokemusta niin järjestelmäsuunnittelusta, yksityiskohtaisten haasteiden ratkaisemisesta kuin kokonaisprosessien parantamisesta. Autamme asiakkaitamme monilla teollisuudenaloilla ja moniin eri teknologioihin liittyvillä aloilla. Teemme yhteistyötä muun muassa ydinenergiasektorilla sekä rakennetun ympäristön ja mekaanisen teollisuuden alalla. Tarjoamme tukea sekä yrityksille että viranomaisille suunnitteluun ja muotoiluun liittyvissä haasteissa ja vaatimusten noudattamisessa.
Lisäksi meillä on laaja kokemus monista suunnittelun kannalta haastavista aiheista, kuten materiaalisuunnittelusta, rakennedynamiikasta, melusta, tärinästä ja virtauksista. VTT on luonteva tutkimus- ja kehityskumppani asiakkaille, jotka haluavat menestyä muotoiluun ja suunnitteluun liittyvissä tehtävissä ja liiketoimissa.
VTT tekee yhteistyötä asiakkaiden kanssa sekä yksilö- että konsortiotasolla yhteisten haasteiden ratkaisemiseksi. Osaamisalueisiimme kuuluu verkostoituminen alan parhaiden toimijoiden kanssa saman aiheen parissa työskentelemiseksi ja julkisen rahoituksen saamiseksi.
Asiakkaat odottavat tuotteilta räätälöintiä, nopeutta, laatua ja edullista hintaa. Samaan aikaan kaiken tuotannon ja logistiikan tulee olla mahdollisimman ympäristöystävällistä. Jotta kaikkea tätä voidaan tehdä kannattavasti, tarvitaan useiden toimijoiden yhteistyötä, uutta palveluliiketoimintaa ja kehittyneiden teknologioiden hyödyntämistä läpi arvoketjun.
Tekoäly koneisiin ja laitteisiin
Älykkäät koneet ja laitteet parantavat työskentelyn turvallisuutta ja tuottavuutta vaarallisissa ympäristöissä. VTT:llä on pitkä kokemus tekoälyavusteisten liikkuvien koneiden ja laitteiden kehittämisestä teollisuuteen.
Tekoälyratkaisuilla voidaan optimoida teollisuuden prosesseja ja tuotantolaitoksia sekä mahdollistaa autonominen tuotanto tulevaisuudessa. VTT auttaa teollisuusyrityksiä luomaan tekoälyratkaisuja ja käyttämään dataa tehokkaampien prosessien ja paremman päätöksenteon tukena.
Teollinen 3D-tulostus antaa yrityksille mahdollisuuden valmistaa kevyitä, toiminnallisia komponentteja paikallisesti. Näin voidaan vähentää sekä logistiikka- ja varastointikustannuksia että päästöjä. VTT tarjoaa metallitulostuksen tutkimuspalveluja teollisuusyrityksille ja kehittää 3D-tulostukseen soveltuvia biomateriaaleja.
Virtuaalinen ja lisätty todellisuus
Virtuaalinen ja lisätty todellisuus avaavat käyttäjälle monipuolisen käyttöliittymän monimutkaiseen maailmaan. VTT tutkii esimerkiksi miten VR ja AR voivat tukea turvallisuutta ja suunnittelua konepaja- tai rakennusteollisuudessa.
Digitalisaatio parantaa sisäistä tehokkuutta, hyödyntää uusia teknologioita tuotteissa ja palveluissa sekä auttaa kehittämään disruptiivisia innovaatioita, joilla ratkaistaan teollisuuden suuria haasteita.
Digitalisaatiosta hyötyminen vaatii luotettavia antureita, joissa on mukana instrumentaatiota sekä tiedonsiirtoteknologiaa. Tarjoamme ratkaisuja teollisuuden erilaisiin anturointitarpeisiin.
Yritykset ja yhteisöt kokevat yhä useammin luontaisia ja ihmisistä peräisin olevia uhkia. VTT tarjoaa uudenlaisia riskien arvioinnin keinoja ja menetelmiä, joilla voidaan tunnistaa ja ehkäistä tapahtumia, toipua niistä sekä suunnitella järjestelmiä, jotka kestävät myös yllättävät haasteet.
Yritykset ja yhteisöt kokevat yhä useammin luontaisia ja ihmisistä peräisin olevia uhkia. VTT tarjoaa uudenlaisia riskien arvioinnin keinoja ja menetelmiä, joilla voidaan tunnistaa ja ehkäistä tapahtumia, toipua niistä sekä suunnitella järjestelmiä, jotka kestävät myös yllättävät haasteet.
Tulevaisuuden digitaalinen maailma pohjautuu uusille ohjelmistotekniikan teknologioille. Menetelmiä ja kehitystyökaluja koskevan ohjelmistotekniikan tutkimuksen tulee vastata uusiin suunnitteluhaasteisiin, joita ovat esimerkiksi kompleksisuus, reuna-arkkitehtuuriratkaisut, datafuusio- ja datansiirtoratkaisut sekä esineiden internet.
Teollisuuden kiertotalous ja ekosuunnittelu
Kiertotalouslähtöinen suunnittelu eli ekosuunnittelu tähtää ratkaisun kokonaisoptimointiin eri näkökulmista arvoketjun yli. VTT auttaa teollisuusasiakkaita kehittämään innovatiivisia kierrätysmateriaaleja, -tuotteita ja -prosesseja.
Ketterä valmistus- ja tuotantoteollisuus
VTT auttaa yritystä muuttumaan ketteräksi valmistajaksi ja parantaa kilpailukykyä tutkimalla ja suunnittelemalla uusien teknologioiden toteutettavuutta.
Paikoissa, jotka ovat ihmisille vaarallisia tai saavuttamattomia, kone voi tehdä työn, ja ihminen ohjata sitä etänä. VTT kehittää etäoperoinnin ratkaisuja, joita voidaan hyödyntää kirurgiasta kaivoksiin ja maanviljelystä avaruustutkimuksiin.
Teollisten ja datapohjaisten palveluiden liiketoiminnan kehitys
VTT tukee yrityksiä digitalisaation ja datapohjaisten palveluiden käyttöönotossa. Meillä on monipuolinen kokemus tutkimuksesta, joka liittyy datapohjaisten palveluiden suunnitteluun ja kehitykseen, käyttöomaisuuden hallintaan teollisuudessa sekä asiakkaiden tarpeiden ja arvon tutkimiseen ja ymmärtämiseen. Yhteistyö asiantuntijoidemme kanssa tehostaa dataan liittyvän uuden liiketoiminnan kehittämistä esimerkiksi teollisista resursseista ja ympäristöistä.
Liiketoiminta on nykyään verkottunutta ja dynaamista, joten yhteistyö on avain innovointiin sekä monimutkaisten ja systeemisten haasteiden ratkaisuun. VTT vauhdittaa innovaatioita ekosysteemeillään, jotka liittyvät esimerkiksi älykkäiden energiaratkaisujen ja autonomisten järjestelmien kehittämiseen.
Kehitämme integroituja ja ennakoivia työkaluja laitteiden, laitteistojen ja prosessien käyttöön ja kunnossapitoon. Työkalut opastavat käyttäjiä tekemään ennaltaehkäiseviä korjaustoimia, joilla estetään tarpeettomat seisokit.
Turvallisuuskulttuurin arviointi ja kehittäminen
Turvallisuuskulttuurin arviointi mahdollistaa organisaation turvallisuuskäytäntöjen jatkuvan parantamisen kansainvälisten standardien mukaisesti.
Aiheeseen liittyvät uutiset ja tarinat
Kylmäpäinen robotti ei hätkähdä vaarallistakaan tehtävää - robotiikka parantaa huolto- ja kunnossapitotoiminnan tuottavuutta
Virtuaalinen materiaalikehitys – uusi kilpailukyvyn lähde
Koneiden autonomisuus vaatii uutta turvallisuusajattelua
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022